Fredensborg/Ski Håndballklubb

Fredensborg/Ski Håndballklubb (stiftet 1980, nedlagt 1997) var et norsk idrettslag. Klubben ble til i 1980 etter en sammenslåing av tidligere Fredensborg Ski- og Ballklubb (stiftet 1910) fra Oslo og håndballavdelingen i Ski Idrettslag fra Ski kommune i Akershus. Initiativtaker til fusjonen var den meritterte håndballspilleren og næringslivstoppen, Inge K. Hansen. Fredensborg hadde verken egen arena eller ungdomsavdeling. Dette var grunnen til at klubben søkte samarbeid med Ski I.L. Til tross for Fredensborg-navnet hadde klubben tilhold i Ski. 

Fredensborg/Ski var i perioden frem til 1994 en toppklubb, som tiltrakk seg ambisiøse spillere. Klubben var kjent for sin seriøsitet, gode sportslige holdninger og treningskultur.Spillerinfo

I 1994 brøt man helt ut av Ski IL og dannet formelt Fredensborg/Ski Håndballklubb. Klubben ble imidlertid nedlagt tre år senere på grunn av økonomiske problemer.

Fredensborg/Ski ble seriemester i håndball for herrer i 1981/1982 og norgesmester i 1981, 1982 og 1984. Flere kjente håndballspillere har vært innom klubben, blant andre Gunnar Pettersen, Tor Edvin Helland, og Svein Erik Bjerkrheim.

 Referanser 

Kilder
Store norske leksikon Fredensborg/Ski Håndballklubb
Store norske leksikon – håndball norgesmestere
Store norske leksikon – håndball seriemestere

Se også
Fredensborg Ski- og Ballklubb
Ski IL Håndball

Kategori:Tidligere håndballag i Norge
Kategori:Sport i Nordre Follo
Kategori:Idrettslag etablert i 1910
Kategori:Opphør i 1997
Kategori:Sport i Norge i 1910
Kategori:Sport i Norge i 1997